זכויות להט"ב ברואנדה

לסביות, הומוסקסואלים, טרנסג'נדרים וביסקסואלים (להט"ב) ברואנדה מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית מוגדרת כחוקית בשטחי המדינה מאז ומעולם, אם כי מעמד זכויות להט"ב נחשב לנושא טאבו חברתי, ולא קיים דיון ציבורי משמעותי בנושא בשום אזור במדינה. לא קיימות הגנות משפטיות עבור אזרחי להט"ב מפני אפליה על רקע נטייה מינית או זהותם מגדרית, בעוד שנישואים חד-מיניים או כל צורה מוגבלת יותר של הכרה משפטית בזוגיות חד-מינית אינם מוכרים. בנוסף, מאז 2003 חוקת רואנדה מגבילה הכרה בנישואים עבור זוגות הטרוסקסואלים בלבד. לאורך השנים, אזרחי להט"ב רואנדים דיווחו שהוטרדו, נסחטו ונעצרו על ידי המשטרה ועל פי חוקים שונים שעוסקים ב-"מוסר" ו-"סדר ציבורי" וכתוצאה מכך, שמרו על זהותם כדיסקרטית בקרב האוכלוסייה הקרובה שלהם מחשש לקבלת אפליה. בשנת 2011 הצביעה רואנדה בעד "ההצהרה המשותפת על הפסקת מעשי אלימות והפרות זכויות אדם נלוות על בסיס נטייה מינית וזהות מגדרית" שגינתה לראשונה אלימות ואפליה נגד להט"ב בעצרת הכללית של האו"ם ובכך, הייתה לאחת מתוך 10 המדינות היחידות ביבשת אפריקה שהצביעו בעד ההצהרה. בממלכת רואנדה העתיקה (אנ'), יחסים הומוסקסואלים בין גברים היו נפוצים בקרב צעירי ההוטו והטוטסי. בשנת 1986 תועד גבר טוטסי בן 19 שאמר כי "באופן מסורתי, בשבט שלו, הייתה תקופה ממושכת שבה נערים חיו בנפרד משאר הכפר בזמן שהם מתאמנים להיות לוחמים. במהלכה, מערכות יחסים רגשיות ביותר ולעיתים קרובות מיניות, נוצרו. לעיתים מערכות היחסים הללו נמשכו מעבר לגיל ההתבגרות לבגרות. לאנשי הטוטסי עדיין קיים מעמד של ביסקסואליות בערי מזרח אפריקה". מסורות של "כוהנים קרוס-דרסרים" היו נפוצות ונודעו במונחים "איקהינדו" או "איקיצשזי" שתוארו לראשונה על ידי הקולוניאליסטים האירופאים כ-"הרמפרודיטים" שמילאו את תפקיד השמאנים והמרפאים בקרב החברה. עם זאת, הקבלה החברתית של יחסים הומוסקסואלים נעלמה במהירות לאחר הגעתם של הקולוניאליסטים האירופאים והתפשטות הנצרות ברחבי הממלכה. פעילות הומוסקסואלית בין מבוגרים בהסכמה מוגדרת כחוקית ברואנדה מאז ומעולם, בעוד גיל ההסכמה עומד על גיל שוויוני של 18 שנים עבור זוגות הומוסקסואלים והטרוסקסואלים כאחד. ב-16 בדצמבר 2009 הפרלמנט של רואנדה (אנ') דן בשאלה האם להפוך פעילות הומוסקסואלית לעבירה פלילית, עם עונש של 5–10 שנות מאסר למורשעים. החקיקה הייתה דומה להצעת חוק שנויה במחלוקת נגד הומוסקסואליות שהוצעה באותה תקופה במדינה השכנה של אוגנדה. עם זאת, שר המשפטים של רואנדה תרסיס קרוגרמה (אנ') גינה והפריך דיווחים לפיהם הממשלה מתכוונת להפליל הומוסקסואליות, והצהיר כי "נטייה מינית היא עניין פרטי, ולא העסק של המדינה". רואנדה אינה מכירה בנישואים חד-מיניים, וגם לא בכל צורה מוגבלת יותר של זוגיות חד-מינית (איחוד אזרחי, נישואי חוזה, מעמד ידועים בציבור). לצד אי הכרתה של רואנדה במערכות יחסים הומוסקסואליות, ישנה הגבלה בחוקת המדינה בסעיף 26 שמגדיר נישואים כאיחוד הטרוסקסואלי בין גבר לאישה בלבד מאז 2003 באומרו, "רק נישואים מונוגמיים אזרחיים בין גבר לאישה מוכרים". לא קיימת הכרה משפטית עבור טרנסג'נדרים בעלי דיספוריה מגדרית ברואנדה עבור שינוי המגדר שלהם במסמכי זהות רשמיים. ביצוע קרוס-דרסינג מוגדר כעבירה פלילית. מאז 2005 עמותת "Horizons Community" מקיימת הסברה ציבורית למען קידום זכויות להט"ב ברואנדה. הפעילים שלה דיווחו שהוטרדו לעיתים קרובות על ידי הרשויות. על פי חוקי הבחירות ברואנדה, רוב המפלגות הפוליטיות מיושרות עם, אם לא מוגדרות כהרחבה של, מפלגת השלטון. ארבע המפלגות הפוליטיות ברואנדה שאינן חלק מהקואליציה השלטת, המפלגה הליברלית (אנ'), המפלגה הסוציאל-דמוקרטית (אנ'), המפלגה החברתית אימבראקורי (אנ') והמפלגה הירוקים הדמוקרטית של רואנדה (אנ'), לא נקטו עמדה רשמית לגבי חקיקת זכויות להט"ב לאורך השנים. בספטמבר 2016, במהלך נאום שנשא בסן פרנסיסקו, נשיא רואנדה פול קגאמה הצהיר כי "זו (הומוסקסואליות) לא הייתה הבעיה שלנו. ואנחנו לא מתכוונים להפוך אותה לבעיה שלנו". בשנת 2007 הכנסייה האנגליקנית ברואנדה (אנ') גינתה את "ההתנהגויות הלא תנכיות" של כנסיות אירופאיות ואמריקאיות בנוגע ליחס בעל הקבלה החברתית שלהן כלפי להט"ב ומערכות יחסים חד-מיניות, והתעקשה שלא יתמכו בהסמכה של אנשי דת נוצרים שמוגדרים כלהט"ב (אנ'). דו"ח מעמד זכויות האדם ברואנדה לשנת 2016 שפורסם על ידי מחלקת המדינה של ארצות הברית מצא כי, "אין חוקים שמפלים פעילות הומוסקסואלית בהסכמה, ופקידי הממשלה ברמת הקבינט הביעו תמיכה בקידום זכויותיהם של לסביות, הומוסקסואלים, ביסקסואלים, טרנסג'נדרים (להט"ב) ואינטרסקסואלים. אזרחי להט"ב דיווחו על אפליה והתעללות חברתית, וקבוצות למען קידום זכויות להט"ב דיווחו על הטרדה מדי פעם מצד שכנים והמשטרה. לא היו דיווחים ידועים על תקיפות פיזיות נגד להט"ב, ולא היו דיווחים על מבקשי מקלט להט"ב רואנדים עקב הטרדה או תקיפה". בספטמבר 2019, אלברט נבוניבו, זמר גוספל רואנדי ידוע, הצהיר על היותו הומוסקסואל בראיון לערוץ ביוטיוב. סוכנות הידיעות "Associated Press" דיווחה שהצהרתו גרמה ל-"הלם במדינה בה אין קביעה פומבית כזו של הומוסקסואליות". למרות התגובות השדווחו כ-איומות" מצד בני משפחתו וחבריו, אוליבייה נדוהונגירה, שר המדינה לענייני קהילה מזרח אפריקאית, הביע את תמיכתו בנבוניבו באומרו "כל הרואנדים נולדים ונשארים שווים בזכויותיהם וחרויותיהם". נבוניבו הגיב על המעשה באומרו "אין דרך חזרה. אני צריך לחיות את חיי האמיתיים". משה טוראהירווה (אנ'), מעצב אופנה ומנהל אומנותי הומוסקסואל רואנדי. אלברט נבוניבו (אנ'), זמר גוספל ופעיל זכויות להט"ב הומוסקסואל רואנדי. זכויות להט"ב זכויות להט"ב באפריקה זכויות להט"ב בחבר העמים הבריטי Gay Rwanda 2005, web.archive.org, ‏2009-06-09 Over 80 Nations Support Statement at Human Rights Council on LGBT Rights, U.S. Mission to International Organizations in Geneva, ‏2011-03-22 (באנגלית אמריקאית) Evaristo, Bernardine (2014-03-08). "The idea that African homosexuality was a colonial import is a myth". The Guardian (באנגלית בריטית). ISSN 0261-3077. נבדק ב-2023-08-24. Boy-Wives and Female Husbands, www.willsworld.org Tony Scupham-bilton, The Queerstory Files: Gay in the Great Lakes of Africa, The Queerstory Files, ‏2012-10-08 Rwanda Age of Consent & Statutory Rape Laws, www.ageofconsent.net Africa’s Culture War: The Fight Over Uganda’s Anti-Gay Bill - The World Newser, web.archive.org, ‏2009-12-23 Anti-gay bill in Uganda challenges Catholics to take a stand, National Catholic Reporter, ‏2009-11-27 (באנגלית) Rwanda: Govt Cannot Criminalise Homosexuality - Minister, allafrica.com THE CONSTITUTION OF THE REPUBLIC OF RWANDA, rwandahope.com Trans Legal Mapping Report, ILGA, ‏2017-09-28 (באנגלית) Rwanda’s Transgender Community Face Violent Detentions For Being Trans, www.vice.com (באנגלית) Gay Rwanda 2008, web.archive.org, ‏2012-07-17 Homosexuality isn't our Problem--Says President Kagame, KT PRESS, ‏2016-09-25 (באנגלית אמריקאית) Rwanda: Anglicans Reject Western Accusations of Rebellion, allafrica.com Meet the Founder of Moshions at Rwanda Fashion Conference 2019, 6th September, www.rcfs.rw Rwandan gospel singer comes out as gay, to country's shock, AP NEWS (באנגלית) baniku, Moses Turahirwa: The Rwandanese Designer Behind Moshions Brand, Baniku, ‏2020-11-20 (באנגלית אמריקאית) OPENLY, Rwandan gospel singer shrugs off backlash to coming out, hoping to help others, OPENLY